Referat fra møte i faggruppe kontor 09.05.19

Tilstede: Randi Gunsteinsen, Christine Settendal, Birgit L. Kristiansen.

Forfall: Britt Austad, Lill Errang, Sæbjørn Gravdal

Chirstian er i faglig råd slik at Birgit leder møtet.

Sak 1. Utfordringer i arbeidshverdagen.

* Utfordringer rundt at arkiv sentraliseres slik at det blir tungvint å skaffe papirbasert dokumentasjon fra tiden før tjenestene ble digitalisert. Eksempelvis dokumentasjon for elever som skal ha ut gammel dokumentasjon som må hentes i papirmapper som ligger langt unna skolen, eller ansatte som skal ha arbeidsbekreftelser hvor gamle arbeidsforhold ikke ligger i nyere digitale systemer slik at man må ha tak i gammel papirmappe for å finne dokumentasjon.
* Usikkerhet rundt stillinger grunnet omorganisering. Blir ansatte flyttet til annen type jobber?
* Irritasjon rundt at man må bruke privat MinID i jobb.
* Frustrasjon rundt innføring av nye IT-systemer i skole. Stadige utsettelser slik at man ikke kommer i gang som man skal.
* Det er et problem at mange ikke bruker arkivsystemene ute i kommuner og fylkeskommuner. Dokumentasjon kan gå tapt, og det blir merarbeid på kontoransatte når saksbehandlere ikke bruker tilgjengelige systemer.
* I sammenslåingsprosesser blir i noen tilfeller tillitsvalgte satt på sidelinja.
* Det kjempes ute lokalt for å beholde kontorarbeidsplasser, slik at disse ikke gjøres om til høyskolestillinger.
* Det foregår skjult outsourcing av deler av IKT. Enkelte tjenester kjøpes inn uten at dette opplyses.
* Arbeid med kontorplasser i nytt fylkeshus i Agder. Det vil bli en kombinasjon av cellekontor og felleskontor med 4 – 6 kontorplasser. Ikke stort åpent landskap. Det vil bli ca 30 % cellekontorer og 70 % felleskontorer.
* Viktig at kontorfellesskap er lyd-døde.

Sak 2. Gjennomgang av måldokument.

* Fagdag skoleansatte må være i mars, ikke i mai 2020.

Sak 3. Gjennomgang og godkjenning av referat fra 28.02.19

Vedtak: Godkjent.

Viktig at ikke referatet skrives i stikkordsform. Det er vanskelig for de som ikke er tilstede å få noe ut av referatet hvis det skrives i stikkordsform. Det er også vanskelig å huske hva saken handlet om når man skal gå tilbake og se på referat fra tidligere.

Sak 4. Info om personvern v/personvernombud i Fagforbundet Eirik Randsborg Lie.

Det er for lite kunnskap i mange kommuner og fylkeskommuner om hva personvernombudets oppgaver er. Dette er i en del tilfeller en oppgave som settes til en ansatt som har fullt opp av oppgaver fra tidligere.

Det er egne punkter i de ulike organisasjonenes avtaleverk rundt innkjøp / anskaffelse av nye IT-systemer.

Fagforbundets personvernombud skal drive rådgivning ut mot lokale fagforeninger.

Saken rundet MinID er problematisk av flere årsaker. Man kan åpne kommunens/bedriftens tilgang samme hvor man er.

Dersom man bruker bankID på privat mobil må man betale pr gang man er inne. Dette kommer på privat telefonregning.

Proviso – Medlemmer opplever det som problematisk at man må oppgi fødsels og personnr ved påmelding til kurs i Fagforbundet.

Sak 5. Oppsummering av fagdag GDPR.

Det var stor søkning til fagdagen. 90 påmeldte og 40 på venteliste.

Dette kan med fordel kjøres flere ganger etter hvert som man får erfaringer rundt personvernloven.

Sak 6. Kontorlandskap.

Saken utsettes da Sæbjørn som skulle jobbe med dette har forfall.

Sak 7. Nyhetsbrev.

Christine har sendt inn intervju, dette brukes.

Ergonomi og laptop – Birgit forsøker å lage en sak på dette. Vanskelig å finne noe på dette på nett.

MinID – Christian

Kontorlandskap – Sæbjørn

Skoleansatte i Trøndelag – Britt

Zalaris – Christian lager sak sammen med Trude på dette.

Frist for innsending til Christian settes til 10. juni slik at nyhetsbrev kommer ut før ferien.

Birgit L. Kristiansen

Referent